CELEX: 32021D0857
Language: et
Date: 2021-05-27 00:00:00
Title: Komisjoni otsus (EL) 2021/857, 27. mai 2021, millega muudetakse otsust (EL, Euratom) 2021/625 seoses teatavate investeerimisühingute lisamisega liidu esmasvahendajate võrgustikku kuulumise tingimustesse

28.5.2021   
               
               
                  ET
               
               
                  Euroopa Liidu Teataja
               
               
                  L 188/103
               
            
         KOMISJONI OTSUS (EL) 2021/857,
         27. mai 2021,
         millega muudetakse otsust (EL, Euratom) 2021/625 seoses teatavate investeerimisühingute lisamisega liidu esmasvahendajate võrgustikku kuulumise tingimustesse
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Aatomienergiaühenduse asutamislepingut,
         võttes arvesse Euroopa Parlamendi ja nõukogu 18. juuli 2018. aasta määrust (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid (1),
         ning arvestades järgmist:
         
                     (1)
                  
                  
                     Euroopa riigi ja riigiülestesse esmasvahendajate võrgustikesse võivad tavaliselt kuuluda Euroopa Parlamendi ja nõukogu direktiivi 2013/36/EL (2) alusel tegevusloa saanud krediidiasutused ning Euroopa Parlamendi ja nõukogu direktiivi 2014/65/EL (3) alusel tegevusloa saanud investeerimisühingud.
                  
               
                     (2)
                  
                  
                     Komisjoni otsuse (EL, Euratom) 2021/625 (4) artikli 4 punktis c on sätestatud, et liidu esmasvahendajate võrgustikku kuulumise üheks kõlblikkuskriteeriumiks on krediidiasutuste kuulumine Euroopa riigi või riigiülesesse esmasvahendajate võrgustikku. Võttes arvesse Euroopa riigi või riigiülese esmasvahendajate võrgustiku liikmesusest saadud kogemusi, peaksid võima liidu esmasvahendajate võrgustiku liikmeks saada ka investeerimisühingud, kellel on direktiivi 2014/65/EL kohaselt lubatud tegeleda finantsinstrumentide ja/või finantsinstrumentide emissiooni tagamine kindla kohustuse alusel. Need tegevused on seotud ülesannetega, mida täidavad liidu esmasvahendajate võrgustiku liikmed, kes võivad osaleda enampakkumistel siduva kohustuse alusel ja tegutseda võlaväärtpaberite emissiooni tagamisega seotud sündikaattehingute peakorraldajana.
                  
               
                     (3)
                  
                  
                     Peale selle peaksid teatavad investeerimisühingud, kes tegelevad finantsinstrumentide emissiooni tagamisega ja/või finantsinstrumentide pakkumise korraldamisega siduva kohustuse alusel vastavalt direktiivile 2014/65/EL, kvalifitseeruma kooskõlas investeerimisühingute suhtes kohaldatava uue õigusraamistiku, eelkõige Euroopa Parlamendi ja nõukogu määrusega (EL) 2019/2033, (5) alates 26. juunist 2021 krediidiasutustena. Sellegipoolest kvalifitseeruksid need üksused kuni nimetatud kuupäevani ja kuni uue õigusraamistiku alusel krediidiasutuse tegevusloa saamiseni ajutiselt investeerimisühingutena.
                  
               
                     (4)
                  
                  
                     Seepärast tuleks otsust (EL, Euratom) 2021/625 vastavalt muuta.
                  
               
                     (5)
                  
                  
                     Võttes arvesse vajadust koostada liidu esmasvahendajate võrgustiku esimene nimekiri, millega jaoks on juba avaldatud taotluste esitamise kutse ja toimub valikumenetlus, samuti uue õigusraamistiku kohast üleminekuperioodi ning liidu esmasvahendajate võrgustikku kuulumisest huvitatud taotlejate vajadust õiguskindluse järele, peaks käesolev otsus jõustuma viivitamata ja seda tuleks kohaldada tagasiulatuvalt alates otsuse (EL, Euratom) 2021/625 jõustumise kuupäevast,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (EL, Euratom) 2021/625 muudetakse järgmiselt.
            
                        1)
                     
                     
                        Artiklit 2 muudetakse järgmiselt:
                        
                                    a)
                                 
                                 
                                    lisatakse järgmine punkt 3a:
                                    „„investeerimisühingud“ – Euroopa Parlamendi ja nõukogu direktiivi 2014/65/EL (*1) artikli 4 lõike 1 punktis 1 määratletud investeerimisühingud;
                                    
                                       (*1)  Euroopa Parlamendi ja nõukogu 15. mai 2014. aasta direktiiv 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL (ELT L 173, 12.6.2014, lk 349).“;"
                        
                                 
                              
                                    b)
                                 
                                 
                                    punkt 5 asendatakse järgmisega:
                                    „„esmasvahendajate võrgustiku liikmed“ – krediidiasutused või investeerimisühingud, mis vastavad artiklis 4 sätestatud kõlblikkuskriteeriumidele ja on kantud artiklis 11 osutatud loetellu;“;
                                 
                              
                  
                        2)
                     
                     
                        artikli 3 sissejuhatav osa asendatakse järgmisega:
                        „Liidu esmasvahendajate võrgustik (edaspidi „esmasvahendajate võrgustik“) on selliste artikli 4 punkti b alapunktis ii osutatud krediidiasutuste ja investeerimisühingute rühm, kes võivad osaleda komisjoni järgmistes laenuvõtmis- ja võlahaldustegevustes:“;
                     
                  
                        3)
                     
                     
                        artiklit 4 muudetakse järgmiselt:
                        
                                    a)
                                 
                                 
                                    sissejuhatav osa asendatakse järgmisega:
                                    „Esmasvahendajate võrgustikku võivad kuuluda krediidiasutused ja investeerimisühingud, mis vastavad järgmistele kriteeriumidele:“;
                                 
                              
                                    b)
                                 
                                 
                                    punkt b asendatakse järgmisega:
                                    
                                                „b)
                                             
                                             
                                                nende üle teeb järelevalvet liidu pädev asutus ning neile on antud luba tegutsemiseks ühena järgmistest:
                                                
                                                            i)
                                                         
                                                         
                                                            krediidiasutusena kooskõlas Euroopa Parlamendi ja nõukogu direktiiviga 2013/36/EL (*2) või
                                                         
                                                      
                                                            ii)
                                                         
                                                         
                                                            investeerimisühinguna, kellel on kooskõlas direktiiviga 2014/65/EL tegevusluba finantsinstrumentide emissiooni tagamiseks ja/või finantsinstrumentide pakkumise korraldamiseks siduva kohustuse alusel, ning
                                                         
                                                      
                                          
                                       (*2)  Euroopa Parlamendi ja nõukogu 26. juuni 2013. aasta direktiiv 2013/36/EL, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (ELT L 176, 27.6.2013, lk 338).“;"
                        
                                 
                              
                  
                        4)
                     
                     
                        artikli 5 punkti e alapunkt iii asendatakse järgmisega:
                        
                                    „iii)
                                 
                                 
                                    iga esmasvahendaja teatab komisjonile viivitamata kõigist liikmesriigi pädeva asutuse poolt tema suhtes algatatud menetlustest seoses esmasvahendaja tegevusega krediidiasutuse või artikli 4 punkti b alapunktis ii osutatud investeerimisühinguna. Iga esmasvahendaja teatab komisjonile kõigist nende menetluste tulemusel võetud meetmetest või tehtud otsustest;“;
                                 
                              
                  
                        5)
                     
                     
                        artikli 12 lõige 1 asendatakse järgmisega:
                        
                           „1.   Esmasvahendajate võrgustiku liikmeks saamisest huvitatud krediidiasutused ja artikli 4 punkti b alapunktis ii osutatud investeerimisühingud esitavad komisjonile vastava taotluse, täites ja esitades taotlusvormi ning sellele lisatud vastuvõtukriteeriume käsitleva kontrollnimekirja, mis mõlemad on kättesaadavad komisjoni veebisaidil.“
                        
                     
                  
         
            Artikkel 2
            Käesolev otsus jõustub Euroopa Liidu Teatajas avaldamise päeval.
            Seda kohaldatakse alates 17. aprillist 2021.
         
         
            Brüssel, 27. mai 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 193, 30.7.2018, lk 1.
         
            (2)  Euroopa Parlamendi ja nõukogu 26. juuni 2013. aasta direktiiv 2013/36/EL, mis käsitleb krediidiasutuste tegevuse alustamise tingimusi ning krediidiasutuste ja investeerimisühingute usaldatavusnõuete täitmise järelevalvet, millega muudetakse direktiivi 2002/87/EÜ ning millega tunnistatakse kehtetuks direktiivid 2006/48/EÜ ja 2006/49/EÜ (ELT L 176, 27.6.2013, lk 338).
         
            (3)  Euroopa Parlamendi ja nõukogu 15. mai 2014. aasta direktiiv 2014/65/EL finantsinstrumentide turgude kohta ning millega muudetakse direktiive 2002/92/EÜ ja 2011/61/EL (ELT L 173, 12.6.2014, lk 349).
         
            (4)  Komisjoni 14. aprilli 2021. aasta otsus (EL, Euratom) 2021/625, esmasvahendajate võrgustiku loomise ning sündikaattehingute pea- ja kaaskorraldajate kõlblikkuskriteeriumide kindlaksmääramise kohta seoses komisjoni laenuvõtmistegevusega liidu ja Euroopa Aatomienergiaühenduse nimel (ELT L 131, 16.4.2021, lk 170).
         
            (5)  Euroopa Parlamendi ja nõukogu 27. novembri 2019. aasta määrus (EL) 2019/2033, mis käsitleb investeerimisühingute suhtes kohaldatavaid usaldatavusnõudeid ning millega muudetakse määrusi (EL) nr 1093/2010, (EL) nr 575/2013, (EL) nr 600/2014 ja (EL) nr 806/2014 (ELT L 314, 5.12.2019, lk 1).